

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-21591-ISAWHA-3/2021**

Заводни број: **351-42/2021-01**

Дана: 08.02.2021. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву, Радаковић Светислава из Оџака, улица Војводе Мишића бр. 20, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник РС“, број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 28. Правилника о поступку спровођења обједињене процедуре електронским путем („Сл.гласник РС“ 68/19), члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-7-5/2020-IV, доноси:

 **Р Е Ш Е Њ Е**

**Одбацује се** захтев **Радаковић Светислава из Оџака**, улица Војводе Мишића бр. 20, за издавање решења о одобрењу извођења радова на реконструкција стамбено-пословног објекта – повећање броја функционалних јединица и промена намене пословног у стамбени простор и помоћних објеката у економске објекте без извођења радова на катастарској парцели број 1415/1 к.о. Оџаци, **због неиспуњености формалних услова за поступање по истом.**

 **О б р а з л о ж е њ е**

Радаковић Светислав из Оџака, улица Војводе Мишића бр. 20, преко пуномоћника, Стаменковић Ненада, обратили су се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат израђен под бројем ИДП 218-10/2020, октобар 2020. године, од стране Пројектног бироа „Свод“ Оџаци, одговорно лице Ненад Стаменковић, главни пројектант Ненад Стаменковић, дипл.инж.грађ., лиценца ИКС бр. 310 0578 03;
* Пуномоћ- овлашћење за подношење захтева;
* Катастарско топографски план;
* Копија плана катастарске парцеле 1415/1 к.о. Оџаци;
* Препис листа непокретности бр. 2915 к.о. Оџаци и
* Доказ о уплати прописаних такси и накнада за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 27. и 28. Правилника о поступку спровођења обједињене процедуре електронским путем („Службени гласник РС“, бр. 68/19), и утврдио следеће:

 **Графичка и текстуална документација у приложеном Идејном пројекту није ускалђена.**

Како захтев садржи горе наведени недостатак, у складу са чланом 28. став 5. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.

Како је подносилац захтева искористио право на подношење усаглашеног захтева без обавезе достављања документације поднете уз захтев који је одбачен и поновног плаћања административне таксе и накнаде, упућује се на подношење новог захтева.

Ако надлежни орган у поступку не одобри извођење радова, подносилац захтева има право на повраћај републичке административне таксе за доношење решења, односно да ту таксу употреби у поновљеном поступку.

**Поука о правном средству**: Против овог решења може се изјавити приговор Општинском већу општине Оџаци у року од 3 дана од дана достављања решења.

Обрадио:

дипл.правник Светлана Јовановић

Руководилац Одељења,

дипл.инж.грађ., Татјана Стаменковић